Nämä ohjeet on tarkoitettu kaikille Uplakers ry:n toiminnassa mukana oleville, sekä pelaajien vanhemmille, selkeyttämään ja auttamaan joukkueiden toimintaa. Näiden ohjeiden lisäksi seuran johtokunta voi tehdä muutoksia ja lisäyksiä kauden aikana. Ja näitä ohjeita täydentävät muut erilliset säännöt, ohjeet ja tiedotteet.

Uplakers ry on jääurheilun erikoisseura, jonka tehtävänä on tarjota lapsille ja nuorille mahdollisuus harrastaa jääkiekkoa oman taitotasonsa  ja halunsa mukaan. Seuran tarkoituksena on edistää, kehittää ja ylläpitää jääkiekkoilun sekä muun jääurheilun harrastusta jäsentensä keskuudessa. Seura luo edellytykset nuorten harrastus- ja kilpailutoiminalle.

**4.      PÄÄMÄÄRÄ JA TAVOITTEET**

Päämäärien ja tavoitteiden saavuttamiseksi seura pyrkii ottamaan kaikki huomioon, luomaan parhaat mahdolliset olosuhteet, sekä ilmapiirin, jossa harrastaminen on hauskaa ja haasteellista ja jossa tapahtuu kehittymistä ja oppimista.

**KASVATUSTYÖ**

-          yksilön henkinen kasvu

-          sosiaalinen kasvu

-          urheilullisen elämäntavan omaksuminen

**URHEILUN OHJAUSTOIMINTA**

-          jääkiekkotaitojen kehittäminen

-          monipuolisten liikunnallisten valmiuksien kehittäminen

**TERVEELLISET ELÄMÄNTAVAT**

-          PÄIHTEETTÖMYYS

-          ympäristömyönteisyys

**SEURAN ARVOT**

-          Hyvät tavat

-          Rehellisyys

-          Oikeudenmukaisuus

U-12 ja nuoremmissa valmentaminen (ohjaaminen) on parhaimmillaan yksittäisen pelaajan auttamista kehittymään hänen innokkuutensa, toiveidensa ja kykyjensä edellyttämällä tavalla. Otetaan huomioon lapsen ja nuoren tarpeet ja että jokainen mukanaoleva pääsee kokemaan onnistumisen elämyksiä.

U-13 ja vanhemmissa valmentaminen on parhaimmillaan yksittäisen pelaajan auttamista kehittymään hänen tavoitteidensa ja kykyjensä edellyttämällä tavalla. Tavoitteena on kehittää mahdollisimman monipuolisia ja taitavia pelaajia, jotka nauttivat jääkiekon harjoittelemisesta ja pelaamisesta tasosta riippumatta, sekä auttaa heitä kasvamaan hyvän itsetunnon omaaviksi kansalaisiksi.

**10.2.1.VALMENTAJAT/ OHJAAJAT**

1.             kauden harjoitusohjelman suunnittelu

2.             laaditun harjoitusohjelman toteuttaminen

3.             yksittäisten harjoitteiden suunnittelu

4.             joukkueen nimeäminen, peluuttaminen ja pelitaktiikan suunnittelu otteluihin

5.             otteluiden ja harjoitusten johto

6.             kauden toimintasuunnitelman laadinta joukkueenjohtajan kanssa

7.             joukkueen kurinpitovelvollisuus yhdessä muun joukkueen johtoryhmän kanssa

8.             läsnäolovelvollisuus aina

9.             toimintakertomuksen laadinta yhdessä joukkueenjohtajan kanssa

10.        osallistumisvelvollisuus valmentajatilaisuuksiin

11.        olla kaikissa toimissaan esimerkillinen joukkueen muille jäsenille ja toimia seuran arvoa nostavasti

12.        osallistumisvelvollisuus vanhempien palavereihin kerran syys- ja kerran kevätkaudella.

**10.2.2. JOUKKUEENJOHTAJAT**

1.             mahdollistaa kausisuunnitelman toteutumisen

2.             toimii yhdyssiteenä toisaalta joukkueen ja seuran, toisaalta pelaajien, vanhempien ja valmentajien välillä ja toiminnallaan edesauttaa valmentajien työrauhaa.

3.             kauden toimintasuunnitelman laadinta valmentajan kanssa

4.             laatii joukkueen taloussuunnitelman yhdessä rahastonhoitajan kanssa

5.             vastaa valmentajan kanssa toiminta- ja taloussuunnitelman toteuttamisesta kauden aikana, sekä vastaa pelaajien ja toimihenkilöiden vakuuttamisesta

6.             vastaa joukkueen omatoimisen, sekä seuran pakollisen varainhankinnan suunnittelusta ja toteuttamisesta

7.             vastaa tiedottamisesta

8.             toimii matkanjohtajana ottelu-, turnaus- ja harjoittelumatkoilla

9.             järjestää matkojen kuljetukset, ruokailut ja mahdolliset majoitukset

10.        joukkueen kurinpitovelvollisuus yhdessä joukkueen muun johdon kanssa

11.        ottelujärjestelyt (tuomarit, toimitsijat)

12.        läsnäolovelvollisuus otteluissa aina ja harjoituksissa tarvittaessa

13.        osallistumisvelvollisuus joukkueenjohtaja palavereihin

14.        toimintakertomuksen laadinta yhdessä valmentajan kanssa

15.        vanhempainkokousten järjestäminen

**10.2.3.HUOLTAJAT**

1.             vastaa varusteista, niiden kierrätyksestä, jaosta ja kunnossapidosta, sekä pitää varustekirjanpitoa

2.             huolehtii joukkueen ensiaputarvikkeista

3.             huolehtii luistinten teroittamisesta

4.             vastaa joukkueen virvoitushuollosta harjoituksissa ja otteluissa

5.             huolehtii ensiavusta harjoituksissa ja otteluissa

6.             vaatii pelaajilta yleistä hygieniaa

7.             kuuluu joukkueen johtoryhmään (joukkueen kurinpitovelvollisuus)

8.             huolehtii omalta osaltaan seuran teroituskoneiden kunnosta

9.             osallistumisvelvollisuus seuran huoltajakoulutukseen ja palavereihin

10.        läsnäolovelvollisuus aina

### 7. MIKÄ ON MINUN ROOLINI?

**PELAAJA**

Pelaan jääkiekkoa, koska MINÄ haluan, en koska vanhemmat tai valmentajat haluavat.

 Noudatan sääntöjä ja reilun pelin henkeä.

 Käyttäydyn maltillisesti -tappelut ja suunsoitto pilaavat tunnelman kaikilta.

 Kunnioitan vastustajaani.

 Teen parhaani ollakseni todellinen joukkuepelaaja.

 Yritän muistaa, että voittaminen ei ole tärkeintä – vähintään yhtä tärkeää on pitää hauskaa, kehittyä pelaajana, uusien ystävien saaminen ja parhaansa yrittäminen.

 Annan tunnustusta kaikille hyville suorituksille.

 Muistan, että valmentajat ja tuomarit haluavat auttaa minua ja annan sille heidän ansaitsemansa arvostuksen.

**VALMENTAJA TAI OHJAAJA**

Olen kohtuullinen vaatimuksissani ja muistan, että pelaajillakin on muita mielenkiinnon kohteita.

Huolehdin siitä, että varusteet ja harjoitusolosuhteet ovat kunnossa ja turvallisia sekä kaikille pelaajille sopivia.

Opetan pelaajia kunnioittamaan sääntöjä, tuomareita ja vastustajia.

Muistan, että pelaajat tarvitsevat valmentajan, jota he voivat kunnioittaa.

Kannustan pelaajia positiivisesti ja näytän esimerkkiä käyttäytymiselläni.

Teen kaikkeni, että pelaajat saavat yhtäläisen tasapuolisen huomion.

Toimin yhteistyössä tuomareiden kanssa, hyvän pelin edistämiseksi.

Koulutan itseäni valmentajana.

**ÄITI JA ISÄ**

Muistan, että lapseni pelaa jääkiekkoa, koska hän haluaa sitä ja se on hänestä kivaa.

Opetan lastani pelaamaan sääntöjen mukaan ja ratkaisemaan riidat puhumalla.

Opetan lapselleni, että tärkeintä ei ole voittaminen vaan parhaansa tekeminen.

Kohtelen lastani voittajana jokaisen ottelun jälkeen kannustamalla ja kehumalla hyvistä suorituksista.

En nöyryytä lastani, enkä huuda hänelle kun hän tekee virheitä tai pelaa huonosti.

Annan tunnustusta otteluissa tehdyille hyville suorituksille sekä oman joukkueen että vastustajan pelaajille.

En arvostele tuomareita tai epäile heidän rehellisyyttään.

### Kunnioitan ja arvostan valmentajia, jotka uhraavat omaa aikaansa lasten hyväksi.